**Pertubuhan Kerjasama Ekonomi Kumpulan Lapan Negara Membangun** atau **D8** *(Bahasa Inggeris: D-8 Organization for Economic Cooperation)* merupakan sebuah kumpulan negara membangun yang membentuk satu pakatan pembangunan ekonomi. Apabila bergabung, negara-negara ini membentuk 13.5% daripada populasi global dalam tahun 1997. Ia mengandungi Bangladesh, Mesir, Indonesia, Iran, Malaysia, Nigeria, Pakistan dan Turki. Kumpulan ini ditubuhkan selepas satu pengumuman di Istanbul, Turki pada 15 Jun 1997. Keahlian ini adalah terbuka kepada negara-negara lain daripada negara-negara ahli masakini walaupun tiada rancangan untuk menambah ahli.

Seperti yang dinyatakan oleh Penerbitan Perangkaan dan Fakta D8: "Objektif D-8 adalah untuk membangunkan kedudukan negara-negara membangunkan di dunia ekonomi, mempelbagaikan dan mencipta peluang-peluang baru di dalam perhubungan perdagangan, meningkatkan penglibatan dalam proses membuat keputusan pada peringkat antarabangsa, dan memberikan kehidupan yang lebih baik. "Kawasan kerjasama yang utama adalah kewangan, perbankan, pembangunan luar bandar, sains dan teknologi, pembangunan insan, pertanian, tenaga, alam sekitar dan kesihatan.

Persetujuan perdagangan utama
-----------------------------

Perwakilan setiap lapan negara membangun kecuali Bangladesh telah memeterai satu Persetujuan Perdagangan Utama pada 14 Mei 2006 semasa Kemuncak D-8 ke-5 di Bali, Indonesia. Persetujuan ini dirangka untuk mengurangkan tarif barangan tertentu antara negara ahli secara beransur-ansur, dengan diawasi oleh satu jawatan kuasa penyeliaan. Tujuannya supaya halangan terhadap perdagangan bebas antara negara ahli dapat dikurangkan, dan kerjasama antara negara dapat ditingkatkan.

Struktur
--------

D-8 mempunyai tiga badan: Sidang Kemuncak, Majlis dan Suruhanjaya. Sidang Kemuncak, yang bersidang setiap dua tahun, merupakan kuasa tertinggi, dan terdiri dari pemimpin setiap negara. Majlis pula merupakan badan utama yang bertanggungjawab membuat keputusan dan forum bagi mempertimbangkan isu yang berkaitan dengan D8, dan terdiri dari menteri luar negeri setiap negara. Suruhanjaya mempunyai kuasa eksekutif, dan terdiri dari Pesuruhjaya yang dilantik oleh setiap negara ahli. Pesuruhjaya bertanggungjawab menggalakkan pematuhan keputusan D-8 di negara masing-masing. Seterusnya, terdapat seorang pengarah eksekutif yang dilantik untuk memudahkan perhubungan dan bertindak sebagai penyelia di setiap sidang kemuncak atau perhimpunan lain.

Sidang kemuncak D-8
-------------------

|  | Tarikh | Negara tuan rumah | Pemimpin tuan rumah | Lokasi penganjuran |
| --- | --- | --- | --- | --- |
| 1 | Jun 1997 |  Turki | Necmettin Erbakan | Istanbul |
| 2 | Mac 1999 |  Bangladesh | Sheikh Hasina | Dhaka |
| 3 | Februari 2001 |  Mesir | Hosni Mubarak | Cairo |
| 4 | Februari 2004 |  Iran | Mohammad Khatami | Tehran |
| 5 | Mei 2006 |  Indonesia | Susilo Bambang Yudhoyono | Bali |
| 6 | Julai 2008 |  Malaysia | Abdullah Ahmad Badawi | Kuala Lumpur |
| 7 | Julai 2010 |  Nigeria | Goodluck Jonathan | Abuja |
| 8 | November 2012 |  Pakistan | Asif Ali Zardari | Islamabad |
| 9 | Oktober 2017 |  Turki | Recep Tayyip Erdoğan | Istanbul |
| 10 | April 2021 |  Bangladesh | Sheikh Hasina | Sidang maya |
|

Setiausaha Agung D-8
--------------------

| No. | Nama | Negara asal | Mula khidmat | Tamat khidmat |
| --- | --- | --- | --- | --- |
| 1 | Ayhan Kamel |  Turki | 1997 | 2006 |
| 2 | Dipo Alam |  Indonesia | 2006 | 2010 |
| 3 | Widi Agoes Pratikto |  Indonesia | 2010 | 2012 |
| 4 | Seyed Ali Mohammad Mousavi |  Iran | 2013 | 2017 |
| 5 | Ku Jaafar Ku Shaari |  Malaysia | 2018 | *penyandang* |
|

Pautan luar
-----------

* Tapak rasmi D-8

1. ↑  The official website Diarkibkan 12 September 2017 di Wayback Machine adopts the "G-15" orthography (with a hyphen) in order to distinguish an abbreviated reference to this group – contrasts with other similarly named entities.
2. ↑  "D-8 Facts and Figures". Diarkibkan daripada yang asal pada 2001-08-16. Dicapai pada 2001-08-16.

|  |  |
| --- | --- |
|  | Wikimedia Commons mempunyai media berkaitan ***8 Negara Membangun*** |